S-459/2011

Mál þetta, sem dómtekið var 22. nóvember sl., er höfðað með ákæru lögreglustjórans á höfuðborgarsvæðinu, útgefinni 5. apríl 2011, á hendur B-kk-þgf E-kk-þgf P-kk-þgf, kt. 000000-0000, Fífuvöllum 20, Hafnarfirði og J-kk-þgf Á-kk-þgf, kt. 000000-0000, Bjarmahlíð 8, Hafnarfirði „fyrir þjófnað með því að hafa, aðfaranótt sunnudagsins 21. janúar 2010, í félagi brotist í þjófnaðarskyni inn í 6 bifreiðar á Smiðjustíg í Reykjavík og stolið munum úr þremur bifreiðanna:

1) Skópari, hljómdiski og þrennum eyrnalokkum úr bifreiðinni JN-449.

2) Framhlið geislaspilara úr bifreiðinni OE-312.

3) 2 áfengisflöskum úr bifreiðinni UF-939

4) Brotist í þjófnaðarskyni inn í bifreiðarnar SO-043, NY-605 og LZ-173.

M. 007-2010-6770 og -6789

Telst þetta varða við 244. gr. almennra hegningarlaga nr. 19, 1940 og háttsemin samkvæmt lið 4) jafnframt sbr. 20. gr. hegningarlaganna.

Í málinu krefjast eftirgreindir þess að ákærðu verði dæmdir til greiðslu skaðabóta:

H-kvk-nf L-kvk-nf K-kvk-nf E-kvk-nf, kt. 000000-0000, vegna bifreiðarinnar NY-605 skaðabóta að fjarhæð 20.000 kr. ásamt vöxtum samkvæmt 8. gr. vaxtalaga nr. 38, 2001 frá 31.01.2010 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

H-kk-nf B-kk-nf F-kk-nf, kt. 000000-0000, vegna bifreiðarinnar OE-312 skaðabóta að fjárhæð 551.000 kr. ásamt vöxtum samkvæmt 8. gr. vaxtalaga nr. 38, 2001 frá 31.01.2010 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

B-kvk-nf J-kvk-nf, kt. 000000-0000, vegna bifreiðarinnar JN-449 skaðabóta að fjárhæð 205.436 kr. ásamt vöxtum samkvæmt 8. gr. vaxtalaga nr. 38, 2001 frá 31.01.2010 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

Þess er krafist að ákærðu verði dæmdir til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærðu játuðu brot sín skýlaust fyrir dóminum eins og þeim er lýst í ákæru. Þykir með játningum ákærðu sem eiga sér stoð í gögnum málsins sannað að ákærðu hafi gerst sekir um þá háttsemi sem ákært er fyrir og eru brot ákærðu rétt heimfærð til refsiákvæða í ákærunni.

Ákærði B-kk-nf Ö-kk-nf er fæddur 1993. Samkvæmt sakavottorði hans var útgáfu ákæru á hendur honum frestað skilorðsbundið í þrjú ár hinn 20. október 2009 fyrir brot gegn 1. mgr. 202. gr. almennra hegningarlaga. Hinn 24. febrúar 2011 gekkst ákærði undir lögreglustjórasátt, 150.000 króna sekt og sviptingu ökuréttar í 12 mánuði, fyrir ölvunarakstur og akstur án þess að hafa öðlast ökuréttindi.

Ákærði J-kk-nf Á-kk-nf er fæddur 1992. Hinn 9. desember 2009 var ákærði dæmdur í þriggja mánaða fangelsi, skilorðsbundið í tvö ár, fyrir misneytingu, húsbrot og þjófnað. Hinn 10. febrúar 2010 gekkst ákærði undir lögreglustjórasátt, 70.000 króna sekt og sviptingu ökuréttar í fjóra mánuði, fyrir akstur undir áhrifum fíkniefna.

Við ákvörðun refsingar ákærða B-kk-ef A-kk-ef er litið til greiðrar játningar hans og ungs aldurs, en ákærði var aðeins 16 ára gamall þegar hann framdi brot sín. Þykir refsing hans hæfilega ákveðin 30 daga fangelsi. Með hliðsjón af ungum aldri ákærða þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Með brotum sínum nú hefur ákærði J-kk-nf rofið skilorð dómsins frá 9. desember 2009. Ber því með vísan til 60. gr. almennra hegningarlaga að taka upp þann dóm og ákveða refsingu í einu lagi fyrir bæði málin með hliðsjón af ákvæðum 77. gr. sömu laga. Við ákvörðun refsingar er litið til greiðrar játningar ákærða og ungs aldurs hans, en ákærði var liðlega 17 ára gamall þegar hann framdi brot sín hinn 21. janúar 2010. Með hliðsjón af framangreindu þykir refsing hans hæfilega ákveðin fjögurra mánaða fangelsi. Með hliðsjón af ungum aldri ákærða þykir rétt að fresta fullnustu refsingarinnar og skal hún falla niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Bótakrafa H-kvk-ef L-kvk-ef K-kvk-ef E-kvk-ef féll niður við þingfestingu vegna útivistar.

Við þingfestingu málsins viðurkenndu ákærðu bótaskyldu sína gagnvart bótakrefjendum H-kk-þgf B-kk-þgf F-kk-þgf og B-kvk-þgf J-kvk-þgf, en mótmæltu bótakröfunum sem of háum.

Bótakrefjandi, H-kk-nf B-kk-nf F-kk-nf, hefur krafist skaðabóta að fjárhæð 551.000 krónur úr hendi ákærðu vegna tjóns á bifreiðinni OE-312, auk vaxta eins og nánar greinir í ákæru. Í skýrslu bótakrefjanda hjá lögreglu hinn 5. mars 2010 er bótakrafan sundurliðuð með eftirfarandi hætti: Hliðarrúða farþegamegin brotin, 7000 krónur, brot í hurðarspjaldi bílstjóramegin, 164.000 krónur, stýri (með loftpúða), rispur á miðju stýri, 240.000 krónur, framhlið ónýt á cd-spilara 40.000 krónur, kveikjuláslykill, endurheimtist ekki, 50.000 krónur, þrif og djúphreinsun á bifreið (vegna glerbrota) 10.000 krónur, vinna við að skipta um hliðarrúðu, hurðarspjald, stýri og cd-spilara 40.000 krónur. Samtals 551.000 krónur. Á meðal gagna málsins er sundurliðun bótakrefjanda á bótarkröfunni, sem er samhljóða sundurliðun í lögregluskýrslu og þrjár ljósmyndir af stýri, cd-spilara og hurðarspjaldi. Önnur gögn hafa ekki verið lögð fram til stuðnings kröfunni.

Fram kemur í ákæru að B-kvk-nf J-kvk-nf krefjist skaðabóta úr hendi ákærðu að fjárhæð 205.436 krónur vegna tjóns á bifreiðinni JN-449, auk vaxta eins og nánar greinir í ákæru. Í skýrslu sinni lögreglu frá 25. febrúar 2010 kveðst B-kvk-nf hins vegar krefjast bóta að fjárhæð 205.436 krónur á grundvelli kostnaðaráætlunar frá fyrirtækinu Kar, auk bóta vegna sjálfsáhættu vegna rúðutjóns að fjárhæð 17.163 krónur, eða samtals 222.599 krónur. Er seinni kröfunnar ekki getið í ákærunni. Á meðal gagna málsins er áætlun Kar á viðgerðarkostnaði bifreiðarinnar JN-499 vegna yfirbyggingarvinnu, varahluta, málunar og ryðvarnar og greiðslukvittun vegna greiðslu á sjálfsáhættu vegna rúðutjóns að fjárhæð 17.163 krónur. Önnur gögn hafa ekki verið lögð fram til stuðnings kröfunni.

Í 2. mgr. 173. gr. laga nr. 88/2008 segir að kröfuhafi skuli láta af hendi við lögreglu eða ákæranda skriflega greinargerð um kröfu sína þar sem getið er atriða, sem nánar greinir í a. til f. liðum ákvæðisins. Skal þar m.a. getið dómkrafna, sem skulu úr garði gerðar á sama hátt og í stefnu í einkamáli, skýringa á aðild kröfuhafa að kröfunni, málsástæðna sem krafan er reist á og tilvísunar til helstu lagaákvæða. Slíka greinargerð frá bótakrefjendum er ekki að finna á meðal gagna málsins. Þá eru bótakröfur H-kk-ef B-kk-ef og B-kvk-ef, sem getið er um í ákæru, ekki studdar fullnægjandi gögnum. Með vísan til framangreinds verður ekki hjá því komist að vísa bótakröfum þeirra frá dómi án kröfu.

Enginn sakarkostnaður hefur hlotist ef meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, B-kk-nf Ö-kk-nf P-kk-nf, sæti fangelsi í 30 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði, J-kk-nf Á-kk-nf, sæti fangelsi í fjóra mánuði, en fullnustu refsingarinnar er frestað og skal hún falla niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Bótakröfum H-kk-ef B-kk-ef F-kk-ef og B-kvk-ef J-kvk-ef er vísað frá dómi.

R-kvk-nf B-kvk-nf